อีกหนึ่งสาขาที่ตั้งอยู่ในสนามบินสุวรรณภูมิ ร้านนี้อยู่หลังจุดตรวจค้นผู้โดยสารขาออกภายในประเทศ ฝั่ง concourse A ชั้น 2 ในโซนฟู้ดสต็อป หรือ food center อยู่ตรงข้าม burger king ที่ร้านมีที่นั่ง stool ตรง counterbar และสามารถนั่งที่อื่นได้ ใช้ร่วมกันทุกร้านในโซนอาหารนี้

สั่งอเมริกาโน่ร้อน ดื่มอึกแรกด้วยความไร้สติ คือ น้ำร้อนมากจริงๆ ลวกคอ/ลิ้น จนไม่รู้รส ถ้าปล่อยให้อุ่นก็เกรงจะขึ้นเครื่องไม่ทัน เลยเดินไปขอน้ำแข็งใส่สักก้อน เพื่อความรวดเร็ว พนง.พูดจาดี ถึงไม่ค่อยยิ้ม แต่มีมารยาท แอคทีฟดี 

ตัวกาแฟ เราว่ารสเข้มกลางๆ หอมทั่วไป ไม่ได้หอมมากหรือโดดเด่นอะไร ดื่มง่ายดี 

นอกจากชา กาแฟแล้วก็มีเมนูเครื่องดื่มแอลกอฮอล์ non-alcohol อีกเยอะเหมือนกัน มีครัวซองค์ สลัด ไก่ทอด อาหารจานด่วนด้วย 
